জানা গেছে, উপজেলার বাঘমারা গ্রামের সনত চন্দ্র দাসের ছেলে প্রান্ত দাস (১৯) প্রায় ৬ বছর ধরে বর্নি ইউপির নয়াগ্রাম (মিহারী) গ্রামে পিসির বাড়িতে পিসাতো ভাই সুমন দাসের পরিবারের সাথে বসবাস করতো। সে বর্নি এম. মুন্তাজিম আলী কলেজের দ্বিতীয় বর্ষের ছাত্র এবং ওই কলেজের ছাত্রলীগের শিক্ষা ও পাঠাগার বিষয়ক সম্পাদক। পিসাতো ভাই সুমন দাস জানান, সোমবার (২৯ অক্টোবর) রাত থেকে প্রান্ত দাসের বড়ভাই শুভ দাসকে নিয়ে বিভিন্ন স্থানে খোঁজেও তার সন্ধান মিলেনি। বুধবার (৩১ অক্টোবর) পরিত্যক্ত রান্নাঘরের জানালার গ্রিলের সাথে মুখ বাঁধা দন্ডায়মান অবস্থায় প্রান্ত দাসের লাশ পাওয়া যায়।